**ההפוגה במלחמת חרבות ברזל** הייתה הפוגה בין מדינת ישראל לארגון הטרור חמאס שהחלה ב-24 בנובמבר 2023 בשעה 7:00 בבוקר והסתיימה ב-1 בדצמבר ב-5:42 בהפרת הפסקת האש וחידוש האש לעבר עוטף עזה. שני הצדדים חתמו על הסכם הפוגה של שמונה ימים לשם שחרור מחבלים פלסטינים מבתי הסוהר בישראל ושחרור ילדים ונשים שנחטפו לרצועת עזה במתקפת הפתע על ישראל. במסגרת ההפוגה התחייב ארגון חמאס לשחרר 50 חטופים בפעימות של מינימום 10 חטופים ביום בתמורה ל-150 אסירים פלסטינים המוחזקים בישראל וכניסת סיוע הומניטרי הכולל דלק ומזון לרצועת עזה. הצדדים הסכימו שניתן יהיה להאריך את ההפוגה, בתמורה לשחרור חטופים נוספים, עד עשרה ימים ממועד סיום הפעימה הראשונה, ואם תוצע עסקה נוספת תצטרך הממשלה לדון בה ולאשר אותה מחדש.

לקראת סוף היום הרביעי הודיעה קטר כי הושג הסכם להארכת הפסקת האש ביומיים נוספים, בתמורה לשחרור 20 חטופים ישראלים. במהלך היום החמישי דווח, כי הושגה הסכמה עקרונית להאריך את הפסקת האש ביומיים נוספים, בתמורה לשחרור 20 חטופים ישראלים נוספים.

העסקה החלה להתממש ב-24 בנובמבר, ועד 29 בנובמבר שוחררו במסגרתה 73 ישראלים, 23 תאילנדים ופיליפיני שנחטפו מישראל כנגד שחרור 210 אסירים פלסטינים, שחלקם ריצו מאסרים באשמת פעילות טרור. גם לאחר העסקה, עדיין נותרים נכון ל-1 בדצמבר כ-136 חטופים.

בצה"ל מכונה המבצע לקליטת החטופים בישראל **דלתות שמיים**, ובמסגרתו הכשיר צה"ל נקודות קליטה ראשוניות, בהן סופקה מעטפת רפואית וליווי. לאחר מכן השבים מן השבי המשיכו לבתי החולים לצורך בדיקה רפואית כללית מחשש לתסמונת חידוש הזנה, ונפגשו שם עם בני משפחותיהם.

רקע
---

 ערך מורחב – **החטיפה לעזה (מלחמת חרבות ברזל)**  

בבוקר שמחת תורה ה'תשפ"ד, יום שבת, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות ירי של אלפי רקטות, חדרו כ-3,000 מחבלים לעשרות יישובים ישראליים ומתקנים צבאיים בעוטף עזה וסביבתו, תוך ניהול קרבות ירי נגד כוחות ביטחון דלים. המחבלים ביצעו מעשי טבח ואונס, רצחו 843 אזרחים, וחטפו לרצועת עזה כ-248 אנשים, ובהם נשים, קשישים ותינוקות. כיתות הכוננות, שוטרי משטרת ישראל, לוחמי הימ"מ וחיילי צה"ל נלחמו נגדם כשהם בנחיתות מספרית והרגו כ-1,550 מחבלים בשטח ישראל, בקרבות נהרגו 55 שוטרים, 10 אנשי שירות הביטחון הכללי ו-301 חיילים.

ההסכם
-----

הסכם ההפוגה בין מדינת ישראל לחמאס הושג לאחר משא ומתן בתיווך קטר. ממשלת ישראל השלושים ושבע אישרה את ההסכם ב-22 בנובמבר, וקבינט המלחמה הופקד על ביצועה. בג"ץ דחה על הסף עתירה כנגד ההסכם בנימוק של היעדר עילה.

### התחייבות חמאס

* הפוגה שכוללת נצירת אש והימנעות מפעולות התקפיות ברצועת עזה.
* שחרור לפחות 10 חטופים ישראלים בכל יום, ו-50 בסך הכללי.
* שחרור כל הנשים והילדים הנמצאים בידיו.
* לעשות מאמץ לא לפרק משפחות (בלי התחייבות מפורשת לא לפרק משפחות)
* למסור בכל יום את רשימת החטופים שישוחררו למחרת.
* לאפשר ביקור של הצלב האדום אצל כל החטופים שיוותרו בידיו, כמתחייב באמנת ז'נבה השלישית.[דרוש מקור][מפני ש...]

### התחייבות ישראל

* לשחרר 3 אסירים ביטחוניים בתמורה לכל חטוף שישוחרר במסגרת העסקה.
* הפוגה של הלחימה ברצועת עזה.
* לא להטיס כלל בשמי דרום רצועת עזה, כלי טיס של צה"ל בכלל וכטב"מים בפרט, ובצפון הרצועה בין השעות 10:00 עד 16:00.
* לאפשר הכנסת סיוע הומניטרי ודלקים.

### שחרור בני ערובה

החלק המרכזי בהסכם ההפוגה נוגע לשחרור בני ערובה: דווח על אפשרות להרחבת ההפוגה בתמורה לשחרור בני ערובה במנות קטנות כל 24 שעות.

### אישור ההפוגה בממשלה ועתירה לבג"ץ

ב-22 בנובמבר אישרה ממשלת ישראל השלושים ושבע את הסכם ההפוגה בהחלטה 1077. כל שרי הממשלה תמכו בהסכם מלבד שרי מפלגת עוצמה יהודית שהתנגדו.

ב-23 בנובמבר ארגון אלמגור - ארגון נפגעי טרור הגיש עתירה לבית המשפט הגבוה לצדק כנגד ההסכם, העתירה נדחתה על הסף על ידי השופט אלכס שטיין בנימוק של היעדר עילה להתערבות בית המשפט.

אירועים לאורך ההפוגה
--------------------

### 24 בנובמבר, היום הראשון להפוגה

בשעות הלילה השלים צה"ל את משימותיו המבצעיות בשטח רצועת עזה לרגל ההפוגה.

בשעה 7:00 בבוקר נכנסה לתוקפה ההפוגה.

קצת אחרי השעה 7:00 בבוקר נורו רקטות ליישובים בשטח עוטף עזה ככל הנראה על ידי ארגון הטרור הג'יהאד האסלאמי הפלסטיני שהפר את הסכם ההפוגה.

לאורך שעות הבוקר המאוחרות והצהריים נכנסו לצפון רצועת עזה משאיות דלק ומזון ואמבולנסים של ארגון הצלב האדום דרך מעבר רפיח, זאת כחלק מהסיוע ההומניטרי לפליטים העזתים.

לאורך היום חסם צה"ל את רחוב צלאח א-דין ששימש כציר בריחה הומניטרי לפליטי מלחמה לפני שנכנסה לתוקף ההפוגה, באמצעות טנקים ואמצעים לפיזור הפגנות.

אחר הצהריים שוחררו 10 חטופים תאילנדים ופיליפיני אחד. בערב שוחררו 13 חטופים ישראלים: 9 נשים ו-4 ילדים. בתמורה לשחרור החטופים הישראלים שחררה ישראל 39 אסירים פלסטינים, נשים וקטינים.

### 25 בנובמבר, היום השני להפוגה

לאחר דחייה של שעות אחדות יצאה לפועל הפעימה השנייה של שחרור החטופים. בסביבות חצות הלילה הגיעו לישראל 13 חטופים ישראלים (שמונה נשים וחמישה ילדים). בנוסף שוחררו 4 עובדים זרים. 12 מהמשוחררים נחטפו מקיבוץ בארי, ואחת נחטפה ממסיבת הטבע ברעים. לאחר חזרת החטופים לישראל שחררה ישראל 39 אסירים פלסטינים (24 נשים ו-15 בני נוער). בניגוד לסיכומים, בהם סוכם כי לא יופרדו בני משפחה ואמהות יצאו עם ילדיהן, אמה של אחת המשוחררות ואחיה הצעיר של משוחררת אחרת, נשארו בשבי.

### 26 בנובמבר, היום השלישי להפוגה

במהלך היום נכנסו כ-200 משאיות של סיוע הומניטרי לתוך רצועת עזה.

בסביבות השעה 17:30 הועברו לידי הצלב האדום 14 חטופים ישראלים בהם 9 ילדים, 4 נשים ואזרח ישראלי שמחזיק גם באזרחות רוסית שנחטף מהמסיבה ברעים ששוחרר שלא כחלק מההסכם כ"מחווה לנשיא רוסיה ולדימיר פוטין". בנוסף שוחררו 3 עובדים זרים תאילנדים. 13 מהם נלקחו באמבולנסים עד שהועברו לידי צה"ל סמוך לגדר הגבול במרכז הרצועה ויצאו ממנה בפרצה ליד קיבוץ בארי. הארבעה הנוספים הועברו דרך מעבר רפיח (בעל האזרחות הכפולה ושלושת העובדים הזרים). חטופה אחת, בת 84 שהייתה זקוקה לטיפול רפואי דחוף פונתה במיוחד על ידי מסוק במצב קשה לבית החולים סורוקה. בהמשך הודיע בית החולים כי נשקפת סכנה לחייה. יומיים לאחר שחרורה הודיע בית החולים כי מצבה מתחיל להשתפר וכי היא בהכרה ונושמת בכוחות עצמה.

### 27 בנובמבר, היום הרביעי להפוגה

27 בנובמבר היה מתוכנן להיות היום האחרון של ההפוגה אך בעקבות משא ומתן היא הוארכה ביומיים נוספים בהם ישוחררו 20 חטופים נוספים בתמורה ל-60 אסירים ביטחוניים פלסטינים.

ביום זה שוחררו 11 חטופים ישראלים (9 ילדים ושתי אמהות) כחלק מהפעימה הרביעית. לאחר ארבע הפעימות שבהן שוחררו בסה"כ 51 חטופים, נותרו 9 ילדים ובני נוער בשבי חמאס.

### 28 בנובמבר, היום החמישי להפוגה

אחר הצהריים הופרה ההפוגה על ידי מחבלי חמאס שהפעילו שלושה מטענים בצפון הרצועה בסמוך לכוחות צה"ל. ובאחד המקרים אף בוצע ירי לעבר כוח צה"ל, והוא השיב באש לעבר מקורות הירי.

בשעות הערב שוחררו 10 חטופות ישראליות ושני עובדים זרים תאילנדים.

### 29 בנובמבר, היום השישי להפוגה

בשעות הערב שוחררו 12 חטופים ישראלים (שתיים בעלות אזרחות רוסית שוחררו שלא כחלק מההסכם כ"מחווה לנשיא רוסיה ולדימיר פוטין") ו-4 חטופים תאילנדים. שניים מהמשוחררים הם אמה של חטופה ואח של חטופה אחרת ששוחררו לפני כן והופרדו מהם, בניגוד להתחייבות חמאס לעשות מאמץ שלא לפרק משפחות.

### 30 בנובמבר, היום השביעי להפוגה

בשעה 06:42, 18 דקות לפני סיום הפסקת האש, חמאס העביר רשימה של 8 חטופים במקום 10 בניגוד להסכם, משום שהכליל את שתי האזרחיות הישראליות בעלות האזרחות הרוסית ששוחררו יום קודם לכן, למרות שלא היו חלק מההסכם.

בשעות אחר הצהריים הועברו שתי חטופות ישראליות. לאחר מכן, בשעות הלילה שוחררו 6 חטופים ישראלים נוספים.

### 1 בדצמבר, היום השמיני והאחרון להפוגה

בשעה 04:40 דווח ב"וול סטריט ג'ורנל" כי לפי גורמים במצרים, ישראל וחמאס הסכימו על הארכת הפסקת האש ביממה נוספת - בתמורה לשחרור 10 חטופים, נשים וילדים. בשעה 05:42, כשהפסקת האש עוד הייתה בתוקף, הפר חמאס את הפוגת האש ושיגר רקטות לעבר שדרות ויישובי עוטף עזה, כל הרקטות יורטו או נפלו בשטחים פתוחים. בשעה 07:00 הסתיימה הפוגת האש באופן רשמי. כמה דקות מאוחר יותר הודיע דובר צה"ל באופן רשמי על חידוש הלחימה. צה"ל תקף מטרות חמאס ברצועה, בעיקר בחלקה הדרומי. בהמשך דווח כי צה"ל הטיל כרוזים בערבית במזרח ח'אן יונס ובהם קרא לתושבים לנוע דרומה לאזור רפיח.

לפי קטר, הפעימה השמינית לא התממשה כי חמאס רצה לשחרר מספר חטופים נמוך משסוכם וסירב לשחרר חטופים מהקטגוריה שסוכמה.

בשעות הצהריים צבא הגנה לישראל פיזר כרוזים מעל שמי העיר רפיח שברצועת עזה שקוראים לתושבי המקום להתפנות לאזורי מקלט בצפון הרצועה פן יפגעו.

החזית הצפונית
-------------

### לבנון

חזבאללה הודיע כי הם מחויבים להפסקת הלחימה למרות שהם לא היו חלק מההסכם.

למרות הבטחת חזבאללה, ב-25 בנובמבר לקראת השעה 7 בבוקר הופעלה התרעה ביישובים יפתח, מלכיה, דישון, רמות נפתלי ומבואות החרמון בעקבות ירי של טיל קרקע-אוויר לעבר כלי טיס של צה"ל. בצהריים נשמעו אזעקות במספר יישובים בגליל המערבי.

הערות שוליים
------------

1. ↑  בלשון חמאס: הודנה
2. ↑  רן רימון, המתנה מתוחה לתחילת עסקת החטופים לצד הפסקת אש | היום ה-47, באתר ynet, 22 בנובמבר 2023
3. ↑  נועם (דבול) דביר, במסגרת העסקה המתגבשת: אלו החטופים שצפויים להשתחרר בפעימות הראשונות, באתר ישראל היום, 21 בנובמבר 2023
4. ↑  החלטות ממשלה 1077: שחרור אסירים מטעמים של ניהול יחסי החוץ של המדינה וביטחונה
5. ↑  קטאר: הושג הסכם להארכת הפסקת האש ביומיים, באתר ynet, 27 בנובמבר 2023
6. ↑  דיווח ערבי: יש הסכמה להארכת הפסקת האש ביומיים נוספים, באתר ערוץ 7
7. ↑  חטופים בעזה: כל השמות, התמונות והסיפורים, באתר kidnappedfromisrael.n12.co.il
8. ↑  ישי אלמקייס, ‏שיבוץ החטופים בבתי החולים ואנשי הרפואה שילוו אותם: במשרד הבריאות נערכים, בעיתון מקור ראשון, 22 בנובמבר 2023
9. ↑  החטופים ששוחררו הגיעו לבתי החולים - וייפגשו עם משפחותיהם, באתר גלובס, 24 בנובמבר 2023
10. ↑  Coen, Susie; Bodkin, Henry; Hamblin, Andrea (2023-11-22). "Israel-Hamas ceasefire agreed in exchange for hostages". *The Telegraph* (באנגלית). ISSN 0307-1235. נבדק ב-2023-11-22.
11. 1 2  בג"ץ דחה את העתירה נגד עסקת החטופים, באתר ערוץ 7, 22 בנובמבר 2023;  
בג"ץ 8349/23 ארגון אלמגור ואחרים נ' מדינת ישראל, ניתן ב־22 בנובמבר 2023
12. ↑  רועי רובינשטיין, הילה רותם חזרה ללא אמא שלה: "זו הפרה בוטה של ההסכם", באתר ynet, 26 בנובמבר 2023
13. ↑  "Israel, Hamas in advanced talks to release 50 more Gaza hostages -- senior official | The Times of Israel". *The Times of Israel*.
14. ↑  שמחה רז, ‏גורם מדיני: ייתכן וישוחררו קרוב ל-80 חטופים, באתר "סרוגים", 22 בנובמבר 2023
15. ↑  החלטות ממשלה 1077: שחרור אסירים מטעמים של ניהול יחסי החוץ של המדינה וביטחונה
16. ↑  אנה ברסקי, טל לב רם, ‏בתום דיון ממושך: הממשלה אישרה את מתווה שחרור החטופים, באתר מעריב אונליין, 21 בנובמבר 2023
17. ↑  כתבי ynet, השמות, הפנים והסיפורים: אלה 13 החטופים ששוחררו משבי חמאס, באתר ynet, 25 בנובמבר 2023
18. ↑  עינב חלבי, האסירים המשוחררים חגגו: "אוהבת את עזה, גאה בדף ובסינוואר", באתר ynet, 25 בנובמבר 2023
19. ↑  כתבי ynet, הפנים והשמות: אלו 13 החטופים שחזרו לישראל בפעימה השנייה, באתר ynet, 26 בנובמבר 2023
20. ↑  רוני גרין שאולוב, עינב חלבי, אחרי הגעת 13 החטופים לישראל: שוחררו 39 אסירים פלסטינים | הרשימה המלאה, באתר ynet, 24 בנובמבר 2023
21. ↑  הפנים והשמות: אלו 13 החטופים שחזרו לישראל בפעימה השנייה, באתר ynet, 26 בנובמבר 2023
22. ↑  כתבי ynet, 14 חטופים ישראלים שבו לארץ, מצבה של אחת מהם קשה | השמות והסיפורים, באתר ynet, 26 בנובמבר 2023
23. ↑  52 ימים למלחמה, ערב, באתר ynet, 27 בנובמבר 2023
24. ↑  שמחה רז, ‏דובר צה"ל: 11 החטופים בדרכם לשטח ישראל, באתר "סרוגים", 27 בנובמבר 2023
25. ↑  51 ישראלים שוחררו, 161 עדיין בשבי: סיפורי הנשים, גברים, קשישים וילדים שנחטפו בעזה, באתר וואלה!‏, 27 בנובמבר 2023
26. ↑  עוזי ברוך, לראשונה מהפסקת האש: ירי ומטענים על כוח צה"ל בעזה, באתר ערוץ 7, 28 בנובמבר 2023
27. ↑  סער הס וכתבי ynet, נערה ותשע נשים: החטופות שהשתחררו ובדרכן לישראל | אלו הסיפורים שלהן, באתר ynet, 28 בנובמבר 2023
28. ↑  שחרור החטופים נמשך: 12 חטופים ישוחררו, 2 מהן ישראליות בעלות אזרחות רוסית, באתר ‏מאקו‏, 29 בנובמבר 2023
29. ↑  הפעימה השישית: אלו החטופים ששוחררו, באתר "סרוגים", 29 בנובמבר 2023
30. ↑  מתן צורי, סיון חילאי, 4 ימים אחריהן: רעיה רותם מתאחדת עם הבת הילה, איתי רגב יפגוש את אחותו מיה, באתר ynet, 29 בנובמבר 2023
31. ↑  איתמר אייכנר, אחרי "המחווה לפוטין": רק 8 נשים וילדים ברשימה החדשה, ההפוגה תימשך, באתר ynet, 30 בנובמבר 2023
32. ↑  החטופות הראשונות ששוחררו היום: מייה שם ועמית סוסנה חזרו לישראל, באתר ‏מאקו‏, 30 בנובמבר 2023
33. ↑  נועם (דבול) דביר, ברוכים השבים: סיפורם של שמונת המשוחררים בפעימה השביעית, באתר ישראל היום, 30 בנובמבר 2023
34. ↑  איתמר אייכנר, רשימה רלוונטית לא הייתה, חמאס ירה - וצה"ל חידש את האש, באתר ynet, 1 בדצמבר 2023
35. ↑  ניר דבורי ודנה וייס, ‏הרשימה לא הגיעה, חמאס ירה לעוטף וצה"ל חידש את האש | כך הסתיימה ההפוגה, באתר ‏מאקו‏, 1 בדצמבר 2023
36. ↑  ליאור בן ארי, גורם בחיזבאללה: "לא היינו חלק מהמו"מ, אך הפסקת האש בעזה כוללת את לבנון", באתר ynet, 22 בנובמבר 2023

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ארגוני הטרור | חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי הפלסטיני • חזבאללהחזבאללה חזבאללה • חות'יםחות'ים חות'ים • בתמיכת איראןאיראן איראן |

 |
| אירועים עיקריים | מתקפת הפתע על ישראל (החטיפה לעזה) • פינוי צפון רצועת עזה • התמרון הקרקעי • קרב בית חאנון • קרב ג'באליה • מבצע ראשית האור • ההפוגה • עסקת חילופי השבויים • קרב ח'אן יונס |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון רצועת עזה • קרב בית חאנון • קרב ג'באליה • מבצע ראשית האור • ההפוגה • עסקת חילופי השבויים • קרב ח'אן יונס |
| מערכת דעת הקהל העולמית | מאבק ההסברה (מטה ההסברה האזרחי • סרט הזוועות) • האנטישמיות בעולם • תגובות בין-לאומיות • מידע כוזב (הפיצוץ בבית החולים הערבי אל-אהלי) • החלטה 2712 של מועצת הביטחון של האו"ם • החלטה ES-10/21 של העצרת הכללית של האו"ם • עצרת התמיכה בוושינגטון לישראל |
| זירות נוספות | זירת יהודה ושומרון (זירת ג'נין (אנ') • העימות במחנה הפליטים נור א-שמס) • החזית הצפונית • החזית התימנית • העורף הישראלי • הלוחמה התודעתית |

 |
| מתקפת הפתע(7 באוקטובר 2023) | 

|  |  |
| --- | --- |
| טרור | מסיבת הטבע ליד רעים • אופקים • טבח הגמלאים בשדרות • בארי • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עלומים • רעים • חוף זיקים • מסיבת פסיידאק • **אלימות מינית** • **החטיפה לעזה** |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • עין השלושה • פרי גן • רעים |

 |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבה 401 •  חטיבה 7 •  חטיבה 188 •  חיל הגנת הגבולות |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | איתן (נגמ"ש) • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפת ברזל • טנקי "מרכבה" • נגב NG7 • נמ"ר • סער 6 • עוקץ פלדה • פגיון (כוונת) • קלע דוד • רקטת "רומח" |
| הרוגים | אזרחים ישראלים • חללי צה"ל • מחבלי חמאס |
| פוליטיקה | קבינט המלחמה • מנהלת תקומה • חוק תגמולים לבני משפחה של חטופים ונעדרים בפעולת איבה |
| שונות | מטה משפחות החטופים והנעדרים • מוזיקה • נשים • הריגת פול קסלר • חטיבת השומר |